**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Termín začatia a ukončenia PPK: 18.2.2011 – 3.3.2011**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | x |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy – vplyvy na hospodárenie obyvateľstva,– sociálnu exklúziu,– rovnosť príležitostí a rodovú rovnosť a vplyvy na zamestnanosť |  |  | x |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

A.3. Poznámky

**Pozitívne vplyvy na rozpočet verejnej správy** možno očakávať v súvislosti s úpravou podmienok poskytovania odstupného v zákone o štátnej službe a v zákone o výkone práce vo verejnom záujme, ak dôjde ku skončeniu zamestnania; ide o zníženie sumy odstupného o jeden funkčný plat, o poskytnutie odstupného ak bude štátny zamestnanec v stálej štátnej službe a zamestnanec pri výkone práce vo verejnom záujme najmenej jeden rok.

**Negatívny vplyv** **na rozpočet verejnej správy** súvisí s funkciou riaditeľa kancelárie bezpečnostnej rady SR, ktorý sa stal štátnym zamestnancom vo verejnej funkcií a patrí mu nárok (paušálna náhrada) podľa § 104 ods. 7 zákona č. 400/2009 Z. z..

Prevažujúci vplyv na rozpočet verejnej správy je pozitívny.

Negatívny vplyv na hospodárenie obyvateľstva spôsobí zníženie sumy zákonom ustanoveného odstupného pri skončení štátnozamestnaneckého pomeru a pri skončení pracovného pomeru zamestnancov pri výkone práce vo verejnom záujme o sumu jedného funkčného platu.

A.4. Alternatívne riešenia:

Žiadne.

**A.5. Stanovisko gestorov:**

**Stanovisko Ministerstvo financií – gestor (vplyv na štátny rozpočet)**

|  |
| --- |
| **Akceptované** **Stanovisko MPSVR SR:** Negatívny vplyv bol označený v časti A.2.. Predkladateľ doplnil do poznámok A.3 v doložke vybraných vplyvov, že prevažujúci vplyv na rozpočet verejnej správy je pozitívny, nakoľko negatívny vplyv predstavuje približne 0,1%.  |

* Z dôvodu, že v materiáli sa navrhuje aj poskytnutie paušálnej náhrady pre riaditeľa kancelárie bezpečnostnej rady SR žiadame v Doložke vybraných vplyvov v časti A. 2 vplyvy označiť okrem pozitívneho vplyvu na rozpočet verejnej správy aj vplyv negatívny.
* V časti 2.1. Zhrnutie vplyvov na rozpočet verejnej správy v návrhu č. 1 žiadame kvantifikovať vplyv vyplývajúci z paušálnej náhrady riaditeľa kancelárie bezpečnostnej rady SR. Zároveň tento vplyv žiadame uviesť do riadku „Financovanie zabezpečené v rozpočte“, pričom tento vplyv žiadame zabezpečiť v rámci schváleného limitu kapitoly Úradu vlády SR na jednotlivé rozpočtové roky. Zároveň žiadame doplniť aj tabuľku č. 2 v času Financovanie návrhu, v ktorej žiadame uvedené zohľadniť aj spolu s pozitívnym vplyvom na rozpočet verejnej správy.

|  |
| --- |
| **Akceptované** **Stanovisko MPSVR SR:** Pripomienka bola akceptovaná |

* V odôvodnení k bodu 65. novely zákony o štátnej službe sa uvádza, že správy finančnej kontroly vykývavajú navrhované zmeny z disponibilných finančných prostriedkov, Toto konštatovanie žiadame uviesť aj v doložke vybraných vplyvov.

|  |
| --- |
| **Akceptované** **Stanovisko MPSVR SR:** Pripomienka bola akceptovaná, konštatovanie bolo uvedené v doložke vybraných vplyvov v časti Vplyvy na rozpočet verejnej správy, na zamestnanosť vo verejnej správe a financovanie návrhu. |

**Stanovisko Ministerstvo financií – gestor (vplyv na informatizáciu spoločnosti)**

|  |
| --- |
| Nemá pripomienky k doložke vybraných vplyvov z hľadiska vplyvov na informatizáciu spoločnosti. |

**Stanovisko Ministerstvo práce sociálnych vecí a rodiny Slovenskej republiky- gestor**

|  |
| --- |
| Súhlasí s vypracovanou doložkou vybraných vplyvov v časti sociálne vplyvy. |

**Stanovisko Ministerstvo hospodárstva Slovenskej republiky – gestor**

|  |
| --- |
| K predmetnému materiálu nemá pripomienky a súhlasí s doložkou. |

**Stanovisko Ministerstva životného prostredia - gestor**

|  |
| --- |
| Súhlasí s predloženou doložkou vybraných vplyvov bez pripomienok. |